[ca] Tant l'exclusió social com la conducta delictiva són temàtiques d'alta complexitat que actualment desperten un gran interès entre els investigadors. L'objectiu de la present investigació és analitzar els efectes del risc d'exclusió social sobre diferents aspectes de la personalitat i les capacitats cognitives, alhora que establir possibles diferències en factors de risc i protectors (personals, familiars i de l'entorn) entre joves en exclusió que delinqueixen i aquells que no ho fan. Es treballa amb tres mostres d'adolescents, amb edats compreses entre 12 i 21 anys, de les províncies de Tarragona, Barcelona i Lleida: una mostra comunitària (M = 14,67, SD = 2,21), una mostra en risc d'exclusió social (M = 14,52, SD = 2,42) i una altra mostra de joves de Justícia Juvenil (M = 17,64, SD = 1,18) formada per 120 subjectes cadascuna, equivalents en sexe i origen. Els resultats mostren que tant els joves en risc d'exclusió social com la mostra de Justícia són més extravertits, tenen nivells inferiors d'obertura a l'experiència, a més de presentar puntuacions més altes en agressivitat física i impulsivitat motora. Pel que fa a la intel•ligència, s'ha trobat una baix rendiment cognitiu tant en la mostra de risc com en la de justícia en comparació amb la mostra comunitària. El perfil de jove en risc i de jove de Justícia és pràcticament idèntic, presentant tan sols aquest segon grup una puntuació superior en agressivitat proactiva i responsabilitat. No obstant això, s'han trobat diferències significatives en els ítems relatius als factors de risc i protectors entre els dos grups. A mode de conclusió, els resultats indicarien que les possibles causes del comportament delictiu en aquest tipus de joves no es trobarien principalment en els trets de personalitat o en les capacitats cognitives sinó més aviat en factors contextuals, ja siguin familiars o de l'entorn.

[en] Both social exclusion and criminal behavior are highly complex issues that are currently arousing great interest among researchers. The objective of the present research is to analyze the effects of the risk of social exclusion on different aspects of the personality and cognitive abilities, and to determine possible differences in risk factors and protectors (personal, family and the environment) among young people in exclusion who commit crimes and those who do not. The research has been carried out in three samples of adolescents, between 12 and 21 years of age, from the provinces of Tarragona, Barcelona and Lleida: a community sample (M = 14.67, SD = 2.21), a sample at risk of exclusion (M = 14.52, SD = 2.42) and another sample of young offenders (M = 17.64, SD = 1.18). Each sample consisted of 120 participants, equivalent in sex and origin. The results show that young people at risk of social exclusion and the young offenders sample are more extrovert, less open to experience, and show higher scores in physical aggressiveness and motor impulsivity. As far as intelligence is concerned, cognitive performance was lower in both the risk sample and the young offenders sample than in the community sample. The profile of the young at-risk group and young offenders group is almost identical, with the latter group only having a higher score in proactive aggressiveness and conscientiousness. However, significant differences have been found in the items related to risk and protective factors between both groups. In conclusion, the results indicate that the possible causes of criminal behavior in this type of young people are not found mainly in personality traits or in cognitive capacities but rather in contextual factors, such as the family or the environment.